# Cabo Delgado

Cabo Delgado és una província de Moçambic, situada al nord del país, a la part de la costa, fronterera amb Tanzània. La capital és la ciutat de Pemba, l'antiga Porto Amélia. Té una població d'1.287.814 habitants (2001) i 1.893.156 (2015); la seva superfície és de 78.778 km². L'ètnia principal són els macondes, seguits del macua i els mwani. Rep el nom pel cap Delgado, l'accident geografic coster més al nord de Moçambic.

## Divisió administrativa

Està dividit en 17 districtes i 5 municipalitats:
* Districte d'Ancuabe
* Districte de Balama
* Districte de Chiúre
* Districte d'Ibo
* Districte de Macomia
* Districte de Mecúfi
* Districte de Meluco
* Districte de Metuge
* Districte de Mocímboa da Praia
* Districte de Montepuez
* Districte de Mueda
* Districte de Muidumbe
* Districte de Namuno
* Districte de Nangade
* Districte de Palma
* Districte de Metuge
* Districte de Quissanga
* Mocímboa da Praia (municipalitat)
* Montepuez (Municipalitat)
* Pemba (municipalitat)
* Chiúre
* Mueda

## Demografia

Entre 1997 i 2007, la població va créixer un 19,84%.
Població de la província de Cabo Delgado :
| 1980 | 1997 | 2007 |
| 900.704 | 1.287.814 | 1.606.568 |

## Història

El territori de Cabo Delgado fou part de la concessió de la Companyia de Niassa, segons privilegi reial de 1890. La companyia va administrar el districte entre 1894 i 1929. La seva primera seu fou a la vila d'Ibo; el 1904 oficials de la companyia van fundar Porto Amélia, modernament Pemba, on es va establir després la seu central de l'entitat dins el territori.
El 27 d'octubre de 1929 l'estat portuguès va assolir el govern directament i va esdevenir un dels districtes de la colònia i després província de Moçambic. El 25 de setembre de 1964 fou teatre del primer atac guerriller en la lluita d'alliberament, el Frelimo amb guerrilles arribades de Tanzània, amb l'ajuda d'alguns individus de la població circumdant. Aquesta incursió va marcar el començament de la Guerra colonial portuguesa. Aquesta província va ser el centre de l'Operació Nus Gordià, on els colonitzadors portuguesos van intentar acabar amb les bases de la guerrilla a la província.
Amb la independència del país el 25 de juny de 1975, es va convertir en una de les seves províncies amb capital a Porto Amèlia, nom canviat a Pemba el 1976.

### Governadors

* (????-1980) Raimundo Pachinuapa
* (1980-1983) Armando Panguene
* (1983-1986) Alberto Joaquim Chipande
* (1986-1987) João Baptista Cosme
* (1987-1995) António Simbine
* (1995-1997) Jorge Muanahumo
* (1997-2005) José Pacheco
* (2005-2007) Lázaro Mathe
* (2007-2014) Eliseu Joaquim Machava
* (2014-2015) Abdul Razak
* (2015-) Celmira Silva

## Referències

* ↑ Quadro da provincia. Instituto Nacional de Estatística. Ano 2007. Acesso 2011 setembro 29
* ↑ "Quem é José Pacheco?" a NotíciasSexta-Feira, 27 de Març de 2009. Consulta 2011 octubre 17
* ↑ "Guebuza concluiu nomeação do seu governo" in Noticias Lusófonas. 11 de Fevereiro de 2005. Acesso 2011 outubro 16
* 1 2 "Formado novo Governo". TVM Televisão de Moçambique citando Jornal Noticias. 18 de Janeiro de 2010 Acesso 2011 outubro 16
* ↑ "PR quer governação aberta e inclusiva". Imensis citando Noticias. 26 de Outubro de 2007 Arxivat 2014-03-16 a Wayback Machine. Acesso 2011 outubro 16
* ↑ "Eis a composição ministerial do novo governo" in O País online. 18 de Janeiro de 2010 Arxivat 2016-03-09 a Wayback Machine. Acesso 2011 outubro 16
* ↑ "Abdul Razak novo governador de Cabo Delgado" in O País online. 14 de Janeiro de 2014 Arxivat 2016-09-14 a Wayback Machine. Acesso 2014 Março 16

## Enllaços externs

* Portal do Governo da Província de Cabo Delgado Arxivat 2011-07-22 a Wayback Machine.
* Ministério da Administração Estatal: Perfis dos Distritos Arxivat 2016-09-17 a Wayback Machine.